**ՀԻՄՆԱՎՈՐՈՒՄ**  
**ԳԱՌՆԻ ՀԱՄԱՅՆՔԻ 2023 ԹՎԱԿԱՆԻ ԲՅՈՒՋԵՆ ՀԱՍՏԱՏԵԼՈՒ ՄԱՍԻՆ** **ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

   Գառնի համայնքի 2023  թվականի  բյուջեի հաստատման որոշման  նախագիծը մշակվել է  հիմք ընդունելով Գառնի համայնքի 2023-2025 թվականների միջնաժամկետ ծախսերի ծրագիրը և առաջնորդվելով  «Տեղական ինքնակառավարման մասին» օրենքի 18-րդ հոդվածի 1-ին մասի 5-րդ կետի և «Հայաստանի Հանրապետության բյուջետային համակարգի մասին»  օրենքի 32-րդ հոդվածի, 33-րդ հոդվածի 3-րդ մասի պահանջների համապատասխան, որի ձևավորման հիմքում ընկած են խնայողականությունը, հաշվեկշռվածությունը, արդյունավետությունը և հստակությունը:        
Համայնքի բյուջեի կառուցվածքը տեղական ինքնակառավարման մարմինների կողմից  իրականացվող լիազորությունների և դրանց համապատասխանության ապահովման անհրաժեշտությունից ելնելով բաժանվում է վարչական և ֆոնդային մասերի: Եկամտային կանխատեսումներն ու ծրագրավորումները իրականացվում են յուրաքանչյուր մասերի համար առանձին: Համայնքի բյուջեի պլանավորումն իրականացվել է համեմատական մեթոդով, փաստացի համայնքային բյուջե մուտքագրված եկամուտների հոսքի և առկա բազաների հիման վրա: Բյուջեն պլանավորված է նպաստելու համար  համայնքի համաչափ և կայուն զարգացմանը, բարեկարգ, հարմարավետ և մատչելի միջավայրի ձևավորման շարունակականության ապահովմանը, համայնքային ոչ առևտրային կազմակերպությունների արդիականացմանը, բնակչության կենսական շահերի ապահովմանը։          
    Գառնի համայնքի 2023 թվականի բյուջեի նախագծում (այսուհետ՝ նախագիծ)     եկամուտների և ծախսերի  ընդհանուր գումարը ծրագրվել է  787164,8 հազար ՀՀ դրամ, դեֆիցիտը  (պակասուրդը) ՝ 0.0 հազար դրամ:          
 **1. Բյուջեի եկամուտների կանխատեսում**  
Գառնի համայնքի 2023 թվականի բյուջեի վարչական մասի  կանխատեսված  եկամուտների ընդհանուր գումարը ծրագրվել   է 624764.8  հազար ՀՀ դրամ, գերազան-ցելով նախորդ տարվա պլանավորված բյուջեն  19,3 %-ով, որը կազմում է 100942.7  հազար ՀՀ դրամ:  
Նախագծով նախատեսված եկամուտների ընդհանուր ծավալում սեփական եկամուտները կազմում են 299565.5  հազար ՀՀ դրամ՝ 2022 թվականի հաստատված  197154.2 հազար ՀՀ դրամի դիմաց, գերազանցելով նախորդ տարվա ցուցանիշը   51.9 %-ով:  
**2. Բյուջեի ծախսերի կանխատեսում**    
Գառնի համայնքի 2023 թվականի բյուջեի նախագծով ծախսերի ծավալը  ծրագրվել է  787164.8 հազար ՀՀ դրամի չափով։ Ծախսերի ամբողջ ծավալի շուրջ 67,5 %-ը կամ 531164,8 հազար ՀՀ դրամը բաժին է ընկնում  ընթացիկ ծախսերին (վարչական բյուջե),256.0մլն. ՀՀ դրամը՝ ոչ ֆինանսական ակտիվների գծով ծախսերին (ֆոնդային բյուջե), իսկ ոչ ֆինանսական ակտիվների իրացումից մուտքերի գումարը կազմում է 60,0 մլն ՀՀ դրամ:      
Համայնքի բյուջեի նախագիծը համարվում է նորմատիվ իրավական ակտ։